1. **Bendrieji duomenys**

|  |
| --- |
| Šiluminės elektrinės darbų paketo M7-POHO-PLO plovimo darbai atliekami 2027 metų kapitalinio remonto metu gegužės mėn. Plovimo darbų Rangovas turi atlikti darbų pakete M7-POHO-PLO\_Job list ir jo prieduose nurodytus darbus. Darbų atlikimo vieta AB „ORLEN Lietuva“, Juodeikių k., Mažeikių r., Šiluminė elektrinė, EŠEGĮ įrenginys (toliau OL). |

**2. Priedai**

1. Cirksiurblinės vamzdynų plovimo schema.
2. Darbų apimtys valymui.
3. M7-POHO-PLO\_Job list.

**3. Darbų aprašymas ir darbų specifika**

**3.1. Darbų aprašymas**

**Rangovas atliks :**

1. Pagal 1 priede pateiktą informaciją aukšto slėgio įranga išplaus DN 800 vamzdynus nuo avankameros iki cirksiurblinės, t. y. paruoš vamzdynus inspekcijai.
2. Pagal 2 priede pateiktą informaciją nusiurbs vandenį ir išvalys nuo dumblo aušintuves, kanalus ir avankamerą.
3. Aukšto slėgio įranga nuplaus povandenines konstrukcijas.
4. Surinktą ir nuvandenintą dumblą išveš į Užsakovo parodytą vytą OL teritorijoje.

**3.2. Specifiniai reikalavimai (jei taikoma)**

1. Reikalavimai Rangovui nurodyti kvalifikaciniuose ir techniniuose kriterijuose (1 lentelė).
2. Rangovas turi pateikti vienetinius, 10 t. dumblo surinkimo įkainius, kuriais bus apmokama viršijus numatytą dumblo kiekį pagal svėrimo duomenis (jeigu prireiks).
3. Mobilizacijos kaštai turi būti įskaičiuoti į darbų kainą.
4. Buitiniai vagonėliai, įrankių vagonėliai turi būti įvertinti į darbų kainą, įskaitant jų mobilizaciją, demobilizaciją. OL suteiks vagonėlių pastatymo vietą, elektros pasijungimo galimybę, vandens ir nuotekų pasijungimo galimybę.
5. Rangovas privalo turėti savo atestuotą elektros inžinierių, kuris turi teisę vykdyti elektros pajungimo, atjungimo darbus savo įrangai.
6. Remonto dokumentacija nereikalinga.
7. Darbų apimčių įsivertinimui Rangovas privalo atvykti į vietą apžiūrai.

**3.3. Reikalavimai darbų vykdymui ir dokumentacijai**

1. Prieš darbų pradžią, Rangovas su Užsakovu suderina darbų atlikimo laiką ir grafiką.
2. Darbai atliekami ir dokumentacija pildoma vadovaujantis OL instrukcijų BDS – 14E, 40 reikalavimais. Instrukcijos patalpintos adresu: <https://www.orlenlietuva.lt/LT/OurOffer/Forcontractors/Puslapiai/Darbuotoju-saugos-ir-sveikatos-dokumentai.aspx>.

**3.4. Kvalifikaciniai reikalavimai Rangovui**

Kvalifikaciniai ir techniniai reikalavimai Rangovui. Lentelė Nr.1.

**4. Užsakovo tiekiamos medžiagos, įranga ir paslaugos**

1. Užsakovas, jeigu reikės, pastatys/demontuos darbui reikalingus pastolius.
2. Rangovo darbo zonoje pagal pareikalavimą nemokamai tieks – suspaustą orą, techninį vandenį, elektros energiją.
3. Rangovo remonto įrangos pajungimas prie ̴ 220 V ir ̴ 380 V tinklo atliekamas pagal paraišką centriniame valdymo pulte.

**5. Rangovo tiekiamos medžiagos, įranga ir paslaugos**

1. Rangovas turi pats apsirūpinti darbui reikalingomis priemonėmis (Specifinės ir specializuotos jungtys, reikalingos plovimo įrangos pajungimui, vakuuminės mašinos plovimo produktams surinkti, plovimo mašinos (siurbliai) ir pan.).
2. Rangovas pasirūpins patekimo į aušintuvių vidų įranga ir priemonėmis.
3. Rangovas pasirūpins visomis darbuotojų sveikatos ir saugaus darbo priemonėmis.

1. **Reikalavimai darbų užbaigimui**
2. Visi darbai turi būti atlikti pagal pateiktą ir suderintą grafiką.
3. Visos atliekos susidariusios remonto metu turi būti išrūšiuotos, supakuotos pažymėtos ir sutvarkytos pagal OL reikalavimus (t. b. suderintas atliekų tvarkymo planas).
4. Po darbų užbaigimo darbo vieta ir teritorija turi būti sutvarkyta ir priduota OL atstovui.

**7. Reikalavimai darbų pridavimui:**

1. Darbai laikomi priduoti kai Rangovas pabaigia darbų apimtyje nurodytus darbus ir pasirašomas Darbų perdavimo – priėmimo aktas.
2. Visi atlikti plovimo darbai priduodami vizualinei apžiūrai OL darbų koordinatoriui.

**8. Reikalavimai darbų grafikui**

1. Preliminari darbų pradžia **2027 m. gegužės mėn.** (Kapitalinis remontas).
2. Darbai turi būti atlikti ne ilgiau kaip per dvylika kalendorinių dienų.
3. Darbai atliekami 7 darbo dienas per savaitę, 2 pamainos per parą po 11 val.
4. Tikslus sustojimo grafikas bus patikslintas prieš aštuonias savaites iki sustojimo pradžios.
5. Visi darbai atliekami pagal OL pareikalavimą.
6. Užsakovo patvirtintas darbų grafiko koregavimas savaime nesuteikia Rangovui teisės reikalauti papildomo apmokėjimo ar padengti papildomus kaštus, išskyrus atvejus, kai tokia teisė aiškiai numatyta atskirame oficialiame Užsakovo patvirtinime.

**8. Kontaktai**

Techniniais klausimais prašome kreiptis į Vytautą Stonkų tel.: +37061875394.

Taip pat visus klausimus, susijusius su darbais galite pateikti sistemoje „Connect“ per „Klausimai/Atsakymai“.

Lentelė Nr. 1

|  |  |  |
| --- | --- | --- |
|  | **Kvalifikaciniai kriterijai** | **TAIP/NE** (jei pažymėta TAIP, būtina pridėti tai patvirtinančius dokumentus, priešingu atveju toks pasiūlymas nebus toliau vertinamas) |
| 1 | Pateikti galiojantį LR Valstybinės energetikos reguliavimo tarnybos (VERT) atestatą šilumos įrenginių remontui. |  |
| 2 | Pridėti pasirašytą darbų sąrašą (Job List). Tai patvirtins, kad visi darbai įvertinti jūsų pasiūlyme. Pastaba: nepateikus pasirašytos darbų apimties, pasiūlymas nevertinamas. |  |
| 3 | Pridėti užpildytą darbų kainos lentelę kiekvienam darbų paketui, nurodant tik žmogaus valandas BE KAINŲ. Nepateikus šios informacijos pasiūlymas nebus vertinamas. Užsakovas lygins rangovų pateiktas valandas su savo paskaičiuotomis, jei rangovų pateiktų valandų kiekis bus mažesnis daugiau nei 30 procentų, Užsakovas tai vertins, kad Rangovas nesuprato pateiktų apimčių ir toliau pasiūlymo nevertins. |  |
| 4 | Pateikti patirtį kur ir kokie darbai buvo atlikti (per paskutinius 5 metus). Patirtis turi atitikti šioje darbų apimtyje numatytų atliktidarbų pobūdį. Nepateikus šios informacijos pasiūlymas nebus vertinamas. |  |
| 5 | Pateikti pasirašytą, rangovo paruoštą darbų grafiką. |  |
| 6 | Pateikti subrangovų sąrašą (jei tokie bus) bei jų žmonių resursus, planuojamus panaudoti darbų vykdymui. Nurodžius subrangovus, būtina pateikti jų galiojančius VERT atestatus atitinkamiems darbams. Subrangovo vykdomos apimtys negali viršyti 30 proc. generalinio rangovo apimčių. Jei subrangovo vykdomos apimtys sudarys daugiau nei 30 proc. - pasiūlymas nebus vertinamas. |  |
| 7 | Nurodyti kiek darbų vadovų bus. OL reikalavimas ne mažiau 1 darbų vadovas 15-ai darbuotojų. Šiam punktui pateikti darbų organizavimo struktūrą pagal paketus. Nepateikus šios informacijos pasiūlymas nevertinamas. |  |
| 8 | Pateikti planuojamus žmonių resursus visų darbų atlikimui. |  |
|  | **Techniniai kriterijai** | **TAIP/NE** (jei pažymėta TAIP, būtina pridėti tai patvirtinančius dokumentus, priešingu atveju toks pasiūlymas nebus toliau vertinamas) |
| 1 | Įmonės kokybės vadybos sistemos atitikties dokumentai pagal ISO 9001:2015 (LST EN ISO 9001:2015). |  |
| 2 | Įmonės aplinkos apsaugos vadybos sistemos atitikties dokumentai pagal ISO 14001:2015 (LST EN  ISO 14001:2015). |  |
| 3 | Įmonės darbuotojų sveikatos ir saugos vadybos sistemos atitikties dokumentai pagal ISO 45001:2018 (LST ISO 45001:2018) ar kitą darbuotojų saugos ir sveikatos vadybos sistemos Europos Sąjungos standartą. |  |